هاجمت البرلمانية عن الحزب الشعبي الاسباني المعارض فلانتينا مارتينيث اليوم ف”الكونگريسو” وزيرة الخارجية ارانشا لايا. وقالت البرلمانية “انتوما بغيتو تسيسو الازمة مع المغرب. دخلو غالي =ابراهيم غالي زعيم البوليساريو= باسم مزور وبايدن =رئيس امريكا= ما داهاش فاسبانيا واستثناها من جولتو الاوربية. البرلمانية اكدات ان الازمة مع المغرب غير جزء من مسلسل متاعب كتعيشها السياسية الخارجية للحكومة. وان هاد المتاعب كتضرب مصداقية الدولة واللي ولات نقطة ضعف مثالية بلادنا. الناطقة الرسمية باسم الحزب الشعبي المكلفة بالسياسة الخارجية قالت ان اسبانيا محتاجة حكومة عندها ثقة ومصداقية ومحترمة خارج حدودنا” وان “سياسة خارجية قوية وفعالة وعاقلة باش تسمح لبلادنا نديرو علاقات فيها حسن الجوار مع المغرب وباقي الشركاء والحلفاء. الوزيرة ردت باللي بلادها ما كتقلبش وما باغياش ازمة مع المغرب وباللي مستعدة تشوف المستقبل بالحوار باش نسترجعو تعاون نموذجي اللي كيعطي نتائجو الكبيرة للاستقرار والرخاء ووعدت باش تبع هاد الطريق. طبعا رد ما جاوباتش فيه على السؤال المهم. علاش دخلو غالي بباسبور مزور. علاش ما خبروش المغرب. علاش جابو الجلاد فالوقت اللي علن فيه حرب على المغرب واش من دور للجزائر فهاد الشي. 
الحزب الشعبي الاسباني لوزيرة الخارجية: سيستو الازمة مع المغرب وبينتو فشلكم وضريتو صورة البلاد ولايا تهربات وعطاتها للانشاء